Aqua Coloniensis
Aqua Coloniensis sive Spiritus Coloniensis, sive Alcoolatum fragrans, quae primum vocabatur Aqua mirabilis, est aqua aromatica, alcoholica sive spirituosa et odorifera.

Secundum nonnullos Aqua Coloniensis erat similis Aquae sinapis a medico imperatoris Rudolphi II Iacobo Sinapio inventae et quae tunc potio erat, quae putabatur remedium universale esse. Iacobus Sinapius possessor fuit Codicis Voynich.

Historia 
Origo Aquae Coloniensis, quae olim alia nomina gesserat, saepe confusa minime liquet. Secundum aliquos quidam Italus nomine Farina eam invenit Coloniae Agrippinae initio saeculi XVIII. Reapse iste valuit aquam hanc promovere et vendere. Etenim iam anno 1600 quidam institor ambulans Italus Ioannes Paulus Feminis vendebat "Aquam mirabilem" ut potionem quae, ut affirmabatur, omnes morbos sanari valebat. Haec potio inventa est olim a Iacobo Sinapio. Ille Feminis dereliquens Italiam ivit Coloniam et mox "Aqua Mirabilis" se vertit e potione bibenda in seplasium odoriferum. Feminis dedit nepoti Ioanni Mariae Farina secretum aquae.

Formula 
Haec est formula ad Aquam Coloniensem praeparandam.

 Oleum volatile citreorum Bergamiae, tres unciae 96
 Oleum volatile citreorum, tres unciae 93
 Oleum volatile cedratorum, tres unciae q-6
 Oleum volatile rorismarini, una uncia et dimidia 48
 Oleum volatile florum citri arantii, una uncia et dimidia, 48
 Oleum volatile Lavandulae, una uncia et dimidia, 48
 Oleum volatile Cinnamoni, sex grossi, 24
 Alcool 34 graduum, viginti quatuor  librae 12000
 Alcoolatum melissae compositum, tres librae 1500
 Alcoolatum rorismarini, duae librae 1000

Cura dissolvenda olea in alcoole, addito illa duo alcoolata; maneant octo dies coniuncta. Postea facito distillationem balneo Mariae, usque quo solum quinta pars mixturae maneat in cucurbita. Liquor destillatus erit "Aqua Coloniensis".

Notae 

 Aqua sinapis
 Iacobus Sinapius
 Codex Voynich

Unguenta
Hermetismus